text: Sådan holder du dig hydreret i sommervarmen
  23 juli 2017 kl. 11.30
  Tæller øl med i væskeregnskabet, og hvor meget skal du egentlig drikke. Vi har samlet nogle gode råd.
  Lige meget om du holder sommerferie i baghaven eller på en tropeø, så er det vigtigt at få nok vådt indenbords, men hvad og hvor meget?
  Mængde:
  Tommelfingerreglen hedder 30 milliliter for hvert kilo kropsvægt.
  Kilo5060708090100110120
      
      
            Liter væske1,51,82,12,42,733,33,6
  Er man taget ned til de sydlige himmelstrøg, hvor der er varmere, så skal man have 40 milliliter for hvert kilo kropsvægt.
  Testen:
  - Det er ganske nemt at tjekke, om man har fået nok væske. Er dit urin klart, så får du nok at drikke, og hvis det er gult og koncentreret, ligesom det er om morgen, så skal du have mere væske indenbords, siger klinisk diætist Gerda Markussen til TV SYD.
  Væsketypen:
  Gerda Markussen påpeger samtidig, at det ikke er al væske, der tæller med i væskeregnskabet. 
  - Alkohol tæller ikke. Det er vanddrivende, så hvis du drikker en øl, så sørg for at supplere med vand.
  Griber man ud efter en cola eller saftevand, så tæller det med, men samtidig kommer der flere kalorier med end med postevand.
  I stedet kan man prøve med en skive lime eller et par frosne vindruer eller bær i vandet, hvis man mangler lidt smag.
  